stanford-oval/wikipedia huggingface dataset:
שייטת הנחתות
תקופת מימוש היעוד 1979 - 1993 > חטיבות חיל הרגלים בנחיתה

בנובמבר 1982, הטיל הרמטכ"ל רפאל איתן על אל"ם יהודה דובדבני את משימת הקמת חטיבת גבעתי החדשה כחטיבת חיל רגלים סדירה האחראית למשימות נחיתה מהים. קוימו אימונים משותפים של פלגה 921 וחטיבת גבעתי שכללו: אימוני העמסה ופריקת רכב קרבי משוריין ורגלים. הפלגת כוחות יבשה בנחתות לצורך רכישת הרגלי שהייה בים. ביצוע שבוע שת"פ טירוני חטיבת גבעתי עברו סדרת נחיתה מרוכזת שלאחר האמון מסכם הוענק להם אות הנחת.
כלקח ממלחמת לבנון נעשתה פעילות תורתית במפקדת חיר וצנחנים מי שהוביל אותה היה אלוף מתן וילנאי כל גדודי הצנחנים עברו אימוני נחיתה. גם גדוד מחטיבת גולני השקיע בכך והצטיין במיוחד.
באותה עת קיימו הנחתות פעילות של העמסה ופריקת טנקי מגח עם חטיבת שריון שיועדה לנחיתה מהים. וכן בוצעו הפלגות אימון לאורך חופי המדינה להכשרת חניכי קורס חובלים כולל הפלגה בנחתת לאילת דרך תעלת סואץ כסיכום שלב בקורס.
תקופת מימוש היעוד 1979 - 1993 > פירוק היחידה

באוגוסט 1993 הוצאו כל הנחתות משירות. הערכת המצב בפיקוד חיל הים הייתה כי לאור התפתחות כלי הנשק המדויקים, האיום על כלי נחיתה גבר ולא ניתן לאבטח אותן. ספינות נחיתה מהירות חדישות לא הוגדרו כצורך מבצעי.
שתי נחתות ששים מטרים נמכרו לאריתראה, נחתת נוספת נמכרה לחברה ישראלית, ומפליגה בקו מצרים-סעודיה במפרץ אילת ו"בת שבע" טובעה בירי אימונים.
נחתת L303 של צי אריתראה. לשעבר נחתת 60 מטר ישראלית, 2017.
תקופת מימוש היעוד 1979 - 1993 > גלריה מימוש היעוד

אונית הגלנוע אח"י בת גלים 2 בתרגיל הנחתה בחופי סיני
הנחתת אח"י בת שבע מעמיסה רכב קרבי משורין בחוף נהריה
העלאת נגמ"שים לסיפון אח"י בת שבע בחוף נהריה, 7 יוני 1982
רכב קרבי משורין של חטיבת הצנחנים עולה לנחתת אח"י אכזיב (פ-65) לסבב הנחתה שני בחוף האוולי, 7 ביוני 1982
הנחתת נגמ"שים בחוף אוולי בלבנון מאח"י בת שבע, 7 ביוני 1982.
נגמ"שים פורקים מנחתת בחוף אוולי בלבנון, 7 ביוני 10982
אח"י אשדוד פ-61 פורקת בחוף אוולי, 7 ביוני 1982
נחיתה של אח"י בת שבע בחוף אוולי, 7 ביוני 1982
נפילת פגז תותח של המחבלים בקרבת נחתת בחוף אוולי, 7 יוני 1982
נחיתה שלישית בחוף אוולי אח"י בת שבע מביאה משאיות מים ודלק, 8 ביוני 1982
טנק גישור עולה לאח"י אשדוד (פ-61) בחוף העמסה בנהריה יוני 1982
אח"י אשקלון (פ-63) מנחיתה טנק מרכבה
אח"י שיקמונה (פ-55) כאנית מטרה לירי טילים
הנחתת לשעבר אח"י עציון גבר (פ-51) לשעבר כלי שיט אזרחי - שולה - בחוף אילת ממתין להיות מצבה
Aqaba Star, לשעבר נחתת אח"י אשדוד (פ-)61 בשימוש מסחרי בקו אילת עקבה
הקמה מחדש (2022-היום)

במאי 2022 פורסם כי חיל הים החליט להקים מחדש את שייטת הנחתות, בעקבות זאת צה"ל רכש שני כלי שיט מדגם LSV (Logistic Support Vessel) אשר ישמשו את זרוע הים וצה״ל. הנחתות ישמשו ציר לוגיסטי לכוחות הלוחמים ויאפשרו לצה"ל להעביר את הלוחמים דרך הים במקרה שבו יהיה קושי להגיע אליהם עם ציוד ומזון דרך היבשה.
כמו כן פורסם גם שחיל הים הקים פלגה חדשה בבסיס חיל הים באשדוד, והיא זו שגם תפעיל אותן כשהן יהפכו מבצעיות. כמו כל כלי מלחמה שנקלט בצה"ל, לאחר קליטתן תעבורנה הנחתות החדשות סדרה של פעולות שבמסגרתן יותקנו עליהן גם מערכות ישראליות. נחתת ראשונה, אח"י נחשון, נמסרה לחיל הים באוגוסט 2023, והיא צפויה להיות מבצעית ב-2024. הנחתת השנייה, אח"י קוממיות, הגיעה לישראל ביוני 2024.
תורה ונוהלי הנחיתה

מגע כלי שיט עם החוף מחוץ לנמל מוגן מסוכן ביותר ועשוי לגרום לכלי השיט נזק בלתי הפיך. הנחתה והעמסה בחוף פתוח מחייבת ידע ומיומנות רבה. אף כי בתקופת ההתחלה נמצאו בחיל אנשים שרכשו ניסיון בנחיתה בציי בעלות הברית במלחמת העולם השנייה. מסיבות שונות נבנתה תורת הנחיתה רק במהלך תקופת ההתחדשות. לאחר בניית הכוח וחלוקתו בין הזירות החלה הנחיתה בחיל הים להתמסד. נוצרה תורת הנחיתה ונוהלי הפעלת הכלים. ההוראות פורסמו וההדרכה נעשתה בתוך היחידה. אף כי הנחיתה לא הוגדרה כמקצוע לקצונה הימית ולא נעשו קורסים בבסיס ההדרכה לאנשי הצוות. המיומנות נרכשה בתוך כדי הפעלה ידע רב נאסף מניסיון ימי אצל סגל הקבע ואנשי המילואים.
הפרסומים היו:
ספר תורת הנחיתה – שהוצא על ידי ענף אימונים והדרכה וכלל דרישות ועקרונות עבודה לנחיתה מהים. וכן את מגבלות הנחיתה- מה אסור לעשות
ספר נוהלי נחיתה שהוצא ענף אימונים והדרכה איך לבצע פעילויות שונות
טבלאות העמסה – מהנדסי כלי השיט של מספן הציוד הכינו לכל דגם נחתת, טבלה שכללה משקל ומידות כל הרכב הקרבי והטנקים בצה"ל. ותרשים דגם הנחתת. והיה צריך רק לקחת את מידת הרק"מ להציבו על שרטוט הנחתת, לרשום את משקל הרק"מ ובפעולת חשבון אחת ניתן היה לקבל את שוקע בחרטום, שוקע בירכתיים והשופע של הנחתת. הודות לטבלאות הפכו חשובי ההעמסה לקלים מאוד ונתנו תוצאה מדויקת
הוראות בטיחות לתובלה בהישט - ספרון הכיס שכלל הוראות לחמרים שהיה אסור להעלות נחתת. נקבע איסור להחזיר אמצעי חבלה ומוקשים ממבצע. הייתה הוראה לא לקבל לכלי השיט אמצעי לחימה מוחזרים.
מחשבון העמסת הנחתת - בכל נחתת נמצא מחשבון HP שנתן את נתוני הספינה באופן מהיר, וניתן היה לחשב בו את נתוני ההעמסה
חופי נחיתה – בהוצאת מדור הידרוגרפיה של מספן המודיעין כולל מידע על חופים שנבדקו בגזרה הקרובה. פרסום זה נעשה לתפוצה מוגבלת.
תורה ונוהלי הנחיתה > בחינת הסמכה לפיקוד נחתת

הבחינה להסמכת מפקד נחתת דרשה בקיאות בהוראות הכתובות וכושר תפעול ותמרון הנחתת במצבי ים ופעילות שונים. בחינה נפרדת נערכה לכל דגם נחתת. מתכונת הבחינה שהתוותה את הצורך בלימוד רב. ומפקד הכלי נדרש לעמוד במצבי לחץ שעשויים לקרות במהלך השירות.
מבחן עיוני - נערך בפני ועדה הכוללת את מפקד היחידה ומפקדים ותיקים. שאלות בנושא פקודות הקבע, הוראות בטיחות כללית, בטיחות תובלה בהישט תורת הנחיתה הוראות הפעלה לנחיתה שימוש בתרשים העמסה. שאלות בעל פה בנושאי תגובות תאורטיות למקרי חירום, דיווחי למפקדה ותפעול קשר בינלאומי, הכרת חופי נחיתה.
מבחן מעשי נערך לאחר שהמועמד עבר בהצלחה את המבחן העיוני - על גשר נחתת מהדגם הבחינה. וכולל בדרך כלל את המרכיבים:
יציאה לים, לפי הנוהלים המחייבים.
ניהול מטווח אימון כולל ירי תותחי הספינה נגד סירות תוקפות.
תגובה לנפילת דלת קדמית של המחסן.
אימון כיבוי שרפה או הפעלת משאבות לשאיבת הצפה במדורים.
נחיתה בחוף להעמסה או פריקת רכב קרבי – בדרך כלל ללא הרכב.
מבדק חילוץ נחתת אחרת הנמצאת במצב נחיתה ואיבדה כושר תנועה ויש למשוך אותה מהחוף.
כניסה לנמל והתקשרות למקום העגינה הקבוע ברציף או על מצוף.
הצלחת המועמד במבחן המעשי תלויה בשיתוף פעולה והשקעת מאמץ רב מצד הצוות הנחתת. הבוחנים יתנו תשומת לב לתמרון הספינה פקודות לצוות תפעול מכשירי הקשר. וכן לסגנון הפיקוד שמשרה ביטחון על הצוות והאם ניתן לסמוך על המועמד שיוציא ויביא את הספינה בשלום בכל המטלות הסבירות שיוטלו עליו.
תורה ונוהלי הנחיתה > הרחבת הידע בכוחות היבשה

בתקופת ההתחדשות החלה פעילות תורתית בכוחות היבשה להכניס את הנחיתה והתובלה בהישט למושגי היסוד של הלחימה. ספר תורת הנחיתה נכתב במה"ד במשך מספר שנים. אל"ם מאיר פעיל, כתב את הטיוטה הראשונה, אל"ם חנינא עמישב כתב טיוטה שנייה, סא"ל יצחק שמיר הפיץ לחיל הים וליחידות הצבא פרסום לשימוש והערות. אל"ם מוטי מיכאלי פרסם ספר מעודכן. הפעילות התבצעה עוד לפני מלחמת לבנון הראשונה והמרכז היה תא"ל מתן וילנאי.
חיל שריון למד את הנושא היטב והוציא פרסומים משלו. מי שפעל רבות בכך היה סא"ל אברהם מדליה שקידם את הנושא תקופה ארוכה. נכתבו תזכירי אימון לפי סוגי רכב הקרבי בכלי שיט שונים.
א כוחות משוריינים באימונים משולבים עם נט"ק 36 מ'  תזכיר אימון 8/79, תורת חיל שריון, מאי 1979.

ב כוחות משוריינים באימונים משולבים עם נט"ק 60 מ'  תזכיר אימון 10/79, תורת חיל שריון, יוני 1979.

ג כוחות משוריינים באימונים משולבים עם נט"ק "בת-שבע"  תזכיר אימון 12/79, תורת חיל שריון, אוגוסטי 1979.

ד טנקי מגח 6ג בנחיתה מהים  דו"ח ניסוי, תורת חיל שריון, אוקטובר 1981.

ה הובלת כוחות משוריינים באוניות גלנוע  תורת חיל שריון, יוני 1982.
לאחר מלחמת לבנון הראשונה קיבל אל"ם יהודה דובדבני משימה להקים מחדש את חטיבת גבעתי כחטיבה המוכשרת לבצע איגוף ימי.
ציונים לשבח

במערכת סיני - לאחר מערכת סיני ציין מפקד חיל הים – האלוף שמואל טנקוס לשבח את שייטת הנחתות על אופן ביצוע משימת חילוץ המיג 15 מימת ברדוויל על ידי אנשי השייטת: ”כושר האימפרוביזציה, ההתאמצות והיכולת להסתדר בתנאים קשים, שגילו האנשים, ראוי לציון מיוחד. אודה לך באם תעביר תודתי והערכתי זו לכל אלו שהשתתפו במבצע” במכתב מ-21 בנובמבר 1956.
במהלך מלחמת לבנון - פעילות הנחיתה המוצלחת מתקבלת בצורה יוצאת מהכלל בצה"ל ובחיל הים. ב-14 ביוני 1982 הוציא שר הביטחון אריאל שרון ציון לשבח לחיל הים. מנוסח המכתב עולה כי שייטת הנחתות זיכתה את חיל הים בציון הנ"ל. השר הסביר במכתבו כי ”חיל הים הפליא לעשות בשליטה מלאה על נתיבי הים, בהנחתת כוחותינו .. ... בפעולת חיל הים הייתה דוגמה מובהקת של גישה עקיפה”.
לאחר מלחמת לבנון - הגיש אל"ם אברהם אשור מפקד בסיס אשדוד המלצה לציון לשבח ליחידת הנחתות פלגה 921. הייתה זו ההמלצה היחידה שהוגשה על הפעילות במלחמת לבנון. ההמלצה נידונה בפני ועדה חילית שבראשה עמד תא"ל חיים שקד. יו"ר הוועדה הגיע למסקנה חיובית והמליץ למפקד חיל הים על צל"ש רמטכ"ל לפלגה 921 . להמלצה צורף נספח הצעה לנוסח - המסכם למעשה את פעילות הנחתות בשלב הראשון של מלחמת לבנון. -כדלהלן:

”הנני לציין לשבח את פלגת הנחתות על גילוי דביקות במשימות וכושר אילתור ותושיה במסגרת פעילותה במבצע שלום הגליל.

... במבצע שלום הגליל בין תאריכים 4 עד 25 ביוני 1982, ביצעה פלגת הנחתות פעולת נחיתה כוללת וחסרת תקדים בהיקפה. במילוי משימותיה סייעה פלגת הנחתות לכוחות היבשה בלחימתם לאורך ציר החוף הלבנוני.

הנחתת הכוחות נעשתה תוך דביקות במשימות, באמצעות כלי שיט מיושנים שסבלו מתקלות ובעיות מרובות, בשיעור החורג מהמקובל בחייל.

פלגת הנחתות שהייתה אמורה להנחית שני סבבים בלבד, ביצעה בפועל שבעה סבבים.בכך עמדה הפלגה במבחן ארוך ורצוף בו מיצתה את יכולתה האנושית והטכנית.

בצהרי 7 ביוני, תוך כדי ביצוע סבב הנחיתה השני, נורתה אש לעבר הכלים הנוחתים.על אף הנחיה שאפשרה לא לנחות תחת אש, השלימה הפלגה את משימתה ללא דופי, כשהיא חשופה לאש האויב.

לוחמי הפלגה גילו דביקות במשימות, עמידה ממושכת, כושר אלתור ותושייה, המהווים דוגמה ראויה לשבח”
המלצת ראש ועדת הצל"שים תא"ל חיים שקד נידונה בפני מפקד חיל הים, ב-17 בנובמבר 1982 ונדחתה.
סיכום פעילות הנחתות בחיל הים - עם פירוק היחידה באוגוסט העניק מפקד חיל הים, אלוף עמי אילון, צל"ש ללוחמי פלגות הנחיתה, ”על כלל מבצעי נחיתה במלחמות ישראל וביניהן” מפקד חיל הים בחר למסור את כתב הציון לשבח לידיו של אל"ם מיל מייק אלדר, מפקד הנחתות במלחמת שלום הגליל, ובכך להדגיש את תרומת שייטת הנחתות למלחמה זאת.
כתב הערכה למפקד - ביוני 2012 הוציא מפקד חיל הים האלוף רם רוטברג תעודת הערכה לתא"ל (מיל) אברהם אשור. בנוסח ההודעה יש שבחים לפעילות הנחתות. ”... לוחמי פלגת הנחיתה הובילו את כוחות היבשה ליעדיהם בחוף אויב,
לא אחת תחת אש ולאור יום, תוך הפגנת אומץ לב, דבקות במשימה, כושר אלתור, תושיה ומיומנות מקצועית”
תעודת ציון לשבח לפלגת הנחתות לדורותיה שניתנה על ידי מפקד חיל הים אלוף עמי אילון בעת סגירת פעילות יחידות הנחיתה.
מפקד חיל הים אלוף עמי אילון מוסר למייק אלדר את כתב הצל"ש ליחידת הנחתות אוגוסט 1993.
תעודת הוקרה מטעם מפקד חיל הים רם רוטברג שנמסרה למשפחתו של אשור לציון 30 שנה לאיגוף הימי במלחמת לבנון הראשונה, יוני 2012.
נפגעים ואבידות

במהלך פעילות הנחתות ומבצעי הנחיתה במשך השנים ספגו יחידות הנחיתה נפגעים:
בפשיטה על הגשרים מצפון לראש הנקרה בלבנון ב-13 במאי 1948. התגלה הכח והפעולה השתבשה. בעת הנסיגה בשחיה נעדר אחד הלוחמים פנחס סובול והוערך שטבע.
באסון משאית התחמושת, הפיצוץ שאירע באח"י בת שבע, בנמל אילת, ב-24 בינואר 1970 נהרגו 25 איש ועשרות נפצעו. רשימת ההרוגים אסון משאית התחמושת#רשימת החללים
בעת אימון נחיתה במרסה בריכה בשנת 1970 נחבט מפקד טנק בראשו בקשת המתכת בעת הכניסה למחסן הנחתת (דגם 36 מטר) ונהרג.
ב-18 באוגוסט 1976 נפל רב"ט ידידיה יצחק מאח"י בת שבע בעת הפלגת אימונים מדרום לאי טירן. הזמן היה לקראת רדת החשיכה והחייל הלך לבדו לבדוק פעילות המנועים החיצוניים. לאחר ש הובחנה היעדרותו החלו חיפושים. החייל לא נמצא ונחשב כנעדר.
ב-27 במרץ 1979 בהיות אח"י קיסריה (פ-53) בדרך לאספקת בסיס דפנה. נמחץ מפקד הנחתת ירון גולדשטיין למוות. היה זה בעת שירד למחסן הנחתת על מנת לחזק את אמצעי הקשירה של מכל מים שהשתחרר מחיבוריו וסיכן את כלי השיט. לאחר מותו הועלה ירון גולדשטיין לדרגת סרן.
הנצחה

במוזיאון השריון בלטרון מוצבת הנחתת פ-51 להנצחת פעילות הנחיתה בצה"ל. מועד הסרת הלוט 20 ביולי 2017.
חללי גדוד הנחיתה וחטיבת גבעתי בקרבות בית עפה מונצחים במציבה באזור הקרבות.
בינואר 2020 נחנכה באילת אנדרטה שם חללי אסון הפיצוץ באח"י בת שבע.
מצבת ציון קרבות בית עפה.
מצבת הלוחמים שנפלו בקרבות בית עפה מרביתם אנשי גדוד הנחיתה.
אנדרטה לזכר הנספים באסון ביום הסרת הלוט 50 שנה לאחר האירוע, 23 בינואר 2020.
לקריאה נוספת

"חיל הים לעזרת חטיבה 9", ראשי פרקים להסברה למפקד בחיל הים, מטכ"ל קצין חנוך ראשי, מפקדת חיל הים חינוך, 1966, עמ' 22–23.
יהודה בן-צור, שייטת הנחיתה במבצע קדש לעזרת חטיבה 9, 'מערכות ים' 94, יוני 1969, עמ' 23.
צבי זינגר, הנחתות שהקיפו את אפריקה, במחנה, גיליון 41 16.6.1976
אליעזר טל, מבצעי חיל הים במלחמת הקוממיות, הוצאת מערכות 1964. מהדורה שנייה ומורחבת, הוצאת עמותת חיל הים 2002, עמ' 60 62.
דוד מגורי כהן, על הפעלת הנחתות באילת במלחמת ששת הימים. בספרו צעד אחד קדימה!, הוצאת אפי מלצר, עמ' 77 - 80.
רפאל איתן ודב גולדשטיין,  רפול  סיפורו של חייל, הוצאת מעריב. 1985, עמ' 205 -302.
אלוף יורם יאיר, אתי מלבנון, חטיבת הצנחנים במלחמת של"ג, הוצאת מערכות, 1992, עמ'21 – 32.
דב רוזנטל, אלבום כלי שיט חיל הים, הוצאה לאור מפקדת חיל הים, 1992.
מייק אלדר, שייטת 13 סיפורו של הקומנדו הימי ספרית מעריב 1993 עמ' 607 -625.
מייק אלדר, שייטת 11 - הקרב על הצל"ש ספריית מעריב, 1996
סדר חלקי

דיאגרמת הסה של איברי קבוצת החזקה של  \{x,y,z\} כאשר הסדר החלקי המוגדר עליהם הוא הכלה. איבר המינימום הוא  \emptyset  ואיבר המקסימום  \{x,y,z\}
בתורת הקבוצות, סדר חלקי על קבוצה  X הוא יחס בינארי המקיים אחת משתי קבוצות של אקסיומות:
היחס רפלקסיבי, אנטי-סימטרי חלש, טרנזיטיבי – זהו יחס סדר חלש.
היחס אי-רפלקסיבי, אנטי-סימטרי חזק, טרנזיטיבי – זהו יחס סדר חזק.
הקבוצה  X, יחד עם יחס הסדר, נקראת קבוצה סדורה.
אקסיומות אלה מתמצתות את התפיסה האינטואיטיבית של סדר: דבר אינו יכול להיות גם גדול מדבר אחר וגם קטן ממנו, ואם דבר אחד קטן משני הקטן משלישי, אז הראשון קטן מן השלישי. מושג הסדר החלקי לוכד אינטואיציה זו באופן אקסיומטי.
המונח נוסח לראשונה על-ידי המתמטיקאים ארנסט שרדר וצ'ארלס פרס בשנת 1911.
סימון

מקובל לסמן יחסי סדר בווריאציות על סימן האי-שוויון  <, והיפוכו  >. הסימון ליחסי סדר חלשים כולל גם רמז לסימן השוויון, כגון  \leq ,\preceq , בעוד שהסימון ליחסי סדר חזקים אינו כולל אותו:  <,\prec .
יחסי סדר  חלשים וחזקים

שני סוגי היחסים כרוכים זה בזה: אם  \leq  יחס סדר חלש, אז היחס ( a\leq b אבל  a\neq b) הוא יחס סדר חזק. אם  < יחס סדר חזק, אז היחס ( a<b או  a=b) הוא יחס סדר חלש. יחס סדר לא יכול להיות גם חזק וגם חלש, למעט המקרה המנוון של היחס הריק על הקבוצה הריקה.
באופן כללי יכולים להיות שני איברים של  X שאינם ניתנים להשוואה מבחינת היחס, ולכן הוא נקרא גם יחס סדר חלקי. אם עבור כל  a,b\in X מתקיים  a\leq b או  b\leq a אז קוראים ליחס  \leq  סדר ליניארי או סדר מלא, ולזוג  (X,\leq ) קבוצה סדורה ליניארית, או שרשרת.
דוגמאות

קבוצת כל המספרים הטבעיים המסומנת כך:  (\mathbb {N} ,\leq ) עם הסדר הסטנדרטי עליהם, היא קבוצה סדורה ליניארית. כך גם הממשיים.
יחס החלוקה של מספרים טבעיים המסומן כך:  \mid  מוגדר כך:  m\mid n אם ורק אם  m מחלק את  n ללא שארית. הקבוצה המחולקת  (\mathbb {N} ,\mid ) היא קבוצה סדורה חלקית שאינה סדורה ליניארית, שכן לא ניתן, למשל, להשוות בין 5 ו-2, שאינם מחלקים זה את זה ללא שארית. יחס החלוקה אינו יחס סדר על המספרים השלמים כי אינו אנטי-סימטרי:  1\mid -1 וגם  -1\mid 1 אף כי  -1\neq 1.
איברים מיוחדים

איבר  a\in X נקרא איבר מינימלי או איבר מזערי אם לא קיים  b\in X השונה ממנו עבורו  b\leq a.
איבר  a\in X נקרא איבר מקסימלי או איבר מרבי אם לא קיים  b\in X השונה ממנו עבורו  a\leq b.
איבר  a\in X נקרא מינימום (גם: איבר קטן ביותר או איבר ראשון) אם לכל  b\in X מתקיים  a\leq b.
איבר  a\in X נקרא מקסימום (גם: איבר גדול ביותר או איבר אחרון) אם לכל  b\in X מתקיים  b\leq a.
ההבדל בין איבר מקסימלי למקסימום הוא שבקבוצה סדורה חלקית לא תמיד ניתן להשוות איבר לשאר האיברים, ואילו מקסימום חייב להיות בר השוואה לכל שאר האיברים.
בקבוצה סדורה ליניארית  (X,\leq ) שבה יש איבר ראשון לכל תת-קבוצה של  X, נקראת קבוצה סדורה היטב.
כאשר מתקיים  x>y, ואין  z עבורו  x>z>y, אזי אומרים כי  x מכסה את  y (ומכאן שבסדר צפוף אין שני איברים שמכסים זה את זה).
ראו גם

תורת הקבוצות - מונחים
| נושאים בתורת הקבוצות |
| --- | --- | --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |  |
| פעולות | איחוד • חיתוך • משלים • הפרש סימטרי • מכפלה קרטזית |  |
| יחסים | יחס • יחס רפלקסיבי • יחס סימטרי • יחס אנטי-סימטרי • יחס טרנזיטיבי • יחס שקילות • יחס הופכי |  |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |  |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |  |
| סדר | סדר חלקי • סדר מלא • סדר טוב • טיפוס סדר • מספר סודר |  |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |  |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה |  |
| שונות | הפרדוקס של ראסל • השערת הרצף |  |
הערות שוליים

↑  Egbert Harzheim, Ordered Sets, Springer Science & Business Media, 2005-02-17, ISBN 978-0-387-24219-4. (באנגלית)
| --- | --- |
בקרת זהויות :  NLI: 987007565496805171  NKC: ph126955 
דיאגרמת הסה של התרשים העליון ללא איברי המינימום והמקסימום. בקבוצה מצומצמת זו, כל האיברים בשורה העליונה הם מקסימליים וכל האיברים בשורה התחתונה הם מינימליים.
הרפתקאות פו הדוב

| --- | --- |

לוגו הסדרה באנגלית, מתוך שיר הפתיחה
 מבוסס על:  פו הדב
 סוגה:  סדרת אנימציה, סדרה קומית, סדרה לכל המשפחה
 יוצרים:  וולט דיסני טלוויזיה 
 כותבים:  מארק זסלאב, דוו רוס, ברוס טלקינגטון, קרטר קרוקר, ריץ' פוגל, דאג האטצ'יסון, לארי ברנרד, דייוויד סילברמן, לן אולי
 בימוי:  קארל גורס, צ'ארלס אוגוסט ניקולס, טרנס הריסון, קן קסל, ג'יימי מיטשל
 מדבבים:  ג'ים קאמינגס, ג'ון פידלר, פול ווינצ'ל, קן סנסום, פיטר קאלן, מיכאל גוה, פטריסיה פאריס, ניקולס מלודי, האל סמית', טים הוסקינס, אדאן גרוס
 מדבבים בעברית:  יובל זמיר, מיכאל הנגבי (1993), לירון לב (1998-1999), איציק סיידוף, עפרון אטקין, דב רייזר, אלי גורנשטיין, גיל זמק, יעקב בוך, רונה דניאלי (1993), שפרירה זכאי
 פרסים:  פרס אמי לבידור בשעות היום לשעשועון 
 ארץ מקור:  ארצות הברית 
 שפות:  אנגלית (הסדרה דובבה לשפות נוספות, ביניהן: עברית)
 מספר עונות:  4 
 מספר פרקים:  52 
 הפקה
 מפיק:  קארל גורס
 חברת הפקה:  אולפני הנפשת הטלוויזיה של דיסני 
 הפצה:  Disney–ABC Domestic Television, דיסני+ 
 עורכים:  מארק זסלאב
 מוזיקה:  סטיבן נלסון 
 אורך פרק:  23 דקות
 שידור
 רשת שידור:  ערוץ דיסני, ABC
 רשת שידור בישראל:  הערוץ הראשון, ערוץ 2 (במסגרת "זמן דיסני")
 פורמט (תמונה):  4:3
 פורמט (קול):  סטריאו
 תקופת שידור מקורית:  17 בינואר 1988 – 26 באוקטובר 1991
 תקופת שידור בישראל:  1993 – 1999
 קישורים חיצוניים
 אתר רשמי
 דף התוכנית ב-IMDb
 
הרפתקאות פו הדוב (באנגלית: The New Adventures of Winnie the Pooh), ידועה גם בשם "הרפתקאותיו החדשות של פו הדב" היא סדרת אנימציה אמריקאית קומית לכל המשפחה המבוססת על דמותו של פו הדב שהמציא הסופר הבריטי אלן אלכסנדר מילן. הסדרה הופקה על ידי חברת "Walt Disney Television", הופצה על ידי חברת "Disney–ABC Domestic Television", בוימה על ידי קארל גורס, צ'ארלס אוגוסט ניקולס, טרנס הריסון, קן קסל וג'יימי מיטשל, ונכתבה על ידי מארק זסלאב, דוו רוס, ברוס טלקינגטון, קרטר קרוקר, ריץ' פוגל, דאג האטצ'יסון, לארי ברנרד, דייוויד סילברמן ולן אולי.
הסדרה שודרה לראשונה בארצות הברית בערוץ דיסני ב-17 בינואר 1988, ולאחר מכן בערוץ ABC. בישראל הסדרה שודרה לראשונה בדיבוב לעברית בשנת 1993 בערוץ הראשון, ולאחר מכן בערוץ 2 במסגרת "זמן דיסני". לסדרה נוצרו 4 עונות ו-50 פרקים באורך 23 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית).
תקציר העלילה

בכל פרק בסדרה, פו הדב וחבריו עוברים הרפתקאות שונות ביער ת"ק פרסאות.
הדמויות והמדבבים

במאית ומפיקת הדיבוב בעברית הייתה שפרירה זכאי.
| שם הדמות | מדבב/ת באנגלית | מדבב/ת בעברית |
| --- | --- | --- |
| פו הדב | ג'ים קאמינגס | יובל זמיר |
| כריסטופר רובין | טים הוסקינס / אדאן גרוס | מיכאל הנגבי (1993) / לירון לב (1998-1999) |
| טיגר | ג'ים קאמינגס / פול ווינצ'ל | איציק סיידוף |
| חזרזיר | ג'ון פידלר | עפרון אטקין |
| ארנבי | קן סנסום | דב רייזר |
| איור | פיטר קאלן | אלי גורנשטיין |
| גופר (אנ') | מיכאל גוה | גיל זמק |
| ינשוף | האל סמית' | יעקב בוך |
| רו | ניקולס מלודי | רונה דניאלי (1993) |
| קנגה | פטריסיה פאריס | שפרירה זכאי |
| קריינות |  | שפרירה זכאי |
שידור הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 17 בינואר 1988 | 4 במרץ 1989 |
|  | 2 | 10 | 10 | 9 בספטמבר 1989 | 2 בדצמבר 1989 |
|  | 3 | 10 | 10 | 8 באוגוסט 1990 | 10 בנובמבר 1990 |
|  | 4 | 8 | 8 | 7 בספטמבר 1991 | 26 באוקטובר 1991 |
הסדרה בישראל

בישראל, שתי העונות הראשונות של הסדרה שודרו לראשונה בשנת 1993 בערוץ הראשון, לפני שהוקם ערוץ 2 המסחרי. שתי העונות הנוספות של הסדרה שודרו בין השנים 1998–1999 בערוץ 2 במסגרת "זמן דיסני". לפני שהסדרה שודרה בטלוויזיה היא הופצה בקלטות וידאו על ידי חברת "פורום פילם", שם הדיבוב היה שונה מבחינת האינטונציות והדיבוב של המדבבים - את כריסטופר רובין דיבב איתי בארלי, ואת גופר דיבב הראל קלמרו.
ראו גם

פו הדב
יונדאי נקסו

| --- | --- |

Hyundai Nexo, שנת 2019
 מאפיינים כלליים
 יצרן:  יונדאי מוטור
 שנות ייצור:  2018 – הווה
 הרכבה:  דרום קוריאה דרום קוריאה
 מודל קודם:  Hyundai ix35 FCEV (אנ')
 סיווג:  SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן
 אורך:  4,670 מ"מ
 רוחב:  1,860 מ"מ
 גובה:  1,630 מ"מ
 משקל:  1,814–1,873 ק"ג
 בסיס גלגלים:  2,790 מ"מ
 מפרט טכני
 מנוע:  מנוע חשמלי הפועל באמצעות תא דלק (תא אלקטרוכימי, אשר ממיר אנרגיה כימית לזרם חשמלי. חשמל נוצר בתוך התא על ידי ריאקציה בין דלק וחומר מחמצן, בנוכחות אלקטרוליט).
יונדאי נקסו  (בקוריאנית: 현대 넥쏘, באנגלית: Hyundai Nexo) הוא SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן מתוצרת יצרנית הרכב יונדאי מוטור אשר מיוצר משנת 2018 (שנת מודל 2019).
מאפיינים

5 דלתות.
"יונדאי נקסו" מצויד במנוע חשמלי סינכרוני מגנט קבוע של 120 קילוואט (163 כ"ס) המותקן על הציר הקדמי המופעל על ידי תא דלק.
דגם ה"יונדאי נקסו" מקבל שלושה מכלים העשויים סיבי פחמן בנפח כולל של 156.6 ליטר לאחסון 6.33 ק"ג מימן. מילוי הדלק לוקח כמה דקות. המנוע ממוקם בקדמת הדגם.
לדגם גם סוללת ליתיום-יון של 1.56 קוט"ש, חיונית להפעלת טכנולוגית מימן
טווח נסיעה: 666 ק"מ, עם צריכה של 0.95 ק"ג מימן ל־10 ק"מ.
נפח תא מטען אחורי - 461 ליטר.
תאוצה בין 0–100 קמ"ש היא 9.5 שניות.
תמונות

"יונדאי נקסו"
"יונדאי נקסו", שנת 2019
"יונדאי נקסו"
"יונדאי נקסו"
"יונדאי נקסו"
"יונדאי נקסו"
"יונדאי נקסו"
"יונדאי נקסו" - מבט למנוע
"יונדאי נקסו" - מבט לתא הנהג
ראו גם

יונדאי מוטור
יונדאי נוביס
יונדאי אינטראדו
הערות שוליים

↑    Craig Thomas, ‏Hyundai Nexo: the SUV that could make the market for hydrogen-powered cars really take off, The Telegraph, 12 March 2018
↑  "יונדאי נקסו" hyundai.co.uk/new-cars/nexo
↑  "יונדאי נקסו" express.co.uk/life-style/cars/902027/Hyundai-Nexo-fuel-cell-hydrogen-EV-CES-2018-specs
↑  השוואת כלי רכב המונעים באמצעות תא דלק / ראו "יונדאי נקסו" fueleconomy.gov/feg/fcv_sbs
↑  "יונדאי נקסו" - נסיעה ראשונה של טווח 380 מייל greencarreports.com/news/1119347_2019-hyundai-nexo-first-drive-of-380-mile-fuel-cell-crossover-utility
↑  "יונדאי אינטראדו" johnsonscars.co.uk/hyundai/news/intrado
שוטרים וגנבים

| --- | --- |

 סוגה:  סדרת אנימציה\פעולה לילדים
 בימוי:  קווין אלטירי 
 מדבבים בעברית:  רונית כץ, ניקו בר, שמואל טנא, עמי מנדלמן, ז'יל בן-דוד, לימור רוזנר מוג'ה
 ארץ מקור:  ארצות הברית
 שפות:  אנגלית 
 מקום התרחשות:  Empire City 
 מספר עונות:  1 (בישראל)   2 (בחו"ל)
 מספר פרקים:  26 (בישראל)   65 (בחו"ל)
 הפקה
 מוזיקה:  שוקי לוי 
 אורך פרק:  30 דקות.
 שידור
 רשת שידור:  CBS
 רשת שידור בישראל:  הערוץ הראשון
 תקופת שידור מקורית:  ספטמבר 1988 – פברואר 1989
 קישורים חיצוניים
 דף התוכנית ב-IMDb
 
שוטרים וגנבים (באנגלית: C.O.P.S.) היא סדרת אנימציה אמריקאית בת 65 פרקים שהופקה על ידי DIC Entertainment בשיתוף עם Paramount Television ושודרה במקור בארצות הברית ברשת CBS בשנים 1988 ו-1989.
פסקול הסדרה הופק על ידי חיים סבן ושוקי לוי.
בישראל שודרו בערוץ הראשון 26 פרקים מתוך העונה הראשונה של הסדרה בדיבוב לעברית במהלך סוף שנות ה-80 של המאה ה-20.
תקציר העלילה

עלילת הסדרה מתרחשת בעיר האמריקנית הבדיונית אמפייר, בעתיד הלא רחוק למועד יצירת הסדרה - שנת 2020. הבוס הגדול וארגון הפשע שלו עושים כרצונם גורמים לכאוס רב ברחבי העיר ואף אחד לא מסוגל לעצור אותם. כמוצא אחרון, ראש העיר ממנה את הסוכן בולדווין "חסין כדורים" ווקר לעמוד בראש הפעולות ללכידת הבוס הגדול. אף על פי כן, במפגש הראשון שלו עם אנשיו של הבוס הגדול חסין כדורים נפצע באופן אנוש ובעקבות כך נאלץ לעבור סדרת טיפולים בבית החולים, שם באמצעות טכנולוגיה רפואית מתקדמת הוא קיבל גֵו קיברנטי חסין-כדורים אשר הציל את חייו והפך אותו לסוכן רב עוצמה.
בזמן שהוא היה בבית החולים, חסין כדורים, ביודעין כי הוא איננו יהיה מסוגל לחסל את הכנופיה של הבוס הגדול לבדו, פועל להרכיב צוות מיוחד אשר יהיה מחויב למיגור הפשע בעיר אמפייר ולהעמדה לדין של הבוס הגדול וכנופיית הפושעים שלו. צוות השוטרים שהוא מרכיב יכלול אצ מיטב השוטרים מרחבי ארצות הברית, כאשר לכל אחד מהם מיומנויות ייחודיות ושדרוגים קיברנטיים שמעניקים לכל שוטר כוחות מיוחדים שתואמים את כישרונותיו.